|  |  |
| --- | --- |
| **UPRAVNI ODJEL ZA POLJOPRIVREDU,RURALNI RAZVOJ, ZAŠTITU OKOLIŠA I PRIRODE**   1. **IZMJENE I DOPUNE PRORAČUNA** | |
| **ODSJEK ZA POLJOPRIVREDU** | |
| **NAZIV PROGRAMA:** | **Razvoj poljoprivrede**  **7.362.598,11 kuna** |
| **AKTIVNOST:** | Poticanje poljoprivredne proizvodnje |
| **POZICIJA:** | 2538-02 Članstvo u poljoprivrednoj zadruzi SMŽ 751.765,87 kuna |
| **POZICIJA:** | 2538-1 Subvencija poljoprivrednicima, obrtnicima, malim i srednjim poduzetnicima 1.535.832,24 kuna |
| **POZICIJA:** | 2538-3 Usluge tekućeg i investicijskog održavanja cesta 5.000.000,00 kuna |
| **CILJ PROGRAMA:** | Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz maksimalno korištenje prirodnih prednosti pojedinih područja naše županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje.  Nadalje, u ovom Programu se podupire rad Zajednice proizvođača Sisačko-moslavačke županije – zadruga za proizvodnju, trgovinu i usluge u vidu plaćanja članarine  Cilj Programa i Aktivnosti su u konačnici razvijena, uspješna i konkurentna obiteljska poljoprivredna gospodarstva.  Posebni ciljevi:  PC6. Razvoj održive poljoprivrede/Povećanje konkurentnosti poljoprivredne proizvodnje  M6.2. Potpora izradi i provedbi razvojnih programa, projekata, stručnih studija, projekata u interesu Sisačko-moslavačke. |
| **OBRAZLOŽENJE PROGRAMA:** | Poljoprivreda je strateška gospodarska grana Sisačko-moslavačke županije. Temeljem Nacionalne razvojne strategije Republike Hrvatske do 2030. godine kao i Višegodišnjeg financijskog okvira EU za vremensko razdoblje 2021.-2027. godine potpore u poljoprivredi provode se sukladno posebnom cilju:  PC6. Razvoj održive poljoprivrede/Povećanje konkurentnosti poljoprivredne proizvodnje  Mjera posebnog cilja  6.1. Potpore razvoju poljoprivredne proizvodnje  Otvorena je nova pozicija 2538-02 Članstvo u poljoprivrednoj zadruzi SMŽ u iznosu od 751.765,87 kuna za članarinu zajednice proizvođača SMŽ.  Pozicija 2538-1 Subvencija poljoprivrednicima, obrtnicima, malim i srednjim poduzetnicima umanjuje se s 1.735.832,24 na 1.535.832,24 kuna zbog manjeg prihoda od zakupa poljoprivrednog zemljišta u 2022. godini.  Vlada Republike Hrvatske donijela je Odluku o davanju suglasnosti Ministarstvu poljoprivrede za sklapanje Sporazuma sa Sisačko-moslavačkom županijom o financiranju sanacije nerazvrstanih cesta na području Gradova i Općina i o preuzimanju obveza na teret sredstava državnog proračuna Republike Hrvatske za 2022. godinu u iznosu 5.000.000,00 kuna kako bi se osiguralo nesmetano funkcioniranje poljoprivrednih gospodarstava i potaknulo osnaživanje poljoprivrednog sektora Sisačko-moslavačke županije. U tu svrhu otvorena je nova pozicija R-2538-3. |
| **NAZIV PROGRAMA:** | **Razvojni projekti**  **40.193.000,00kuna** |
| **AKTIVNOST :** | Znanstveno stručna suradnja |
| **POZICIJA:** | 2549-01 Znanstveno stručna suradnja  **108.000,00 kuna** |
| **CILJ PROGRAMA:** | Uspješan razvoj poljoprivredne proizvodnje u nekoj regiji moguć je jedino uz potporu znanosti. Iskustva iz razvijenih poljoprivrednih zemalja govore da svaka razvijena poljoprivredna regija ima prateće institute ili centre u kojima se na najbolji znanstveni način prati, istražuje i usmjerava razvoj poljoprivrede.  Ovaj Program podrazumijeva suradnju s Visokim učilištima, kako bi osigurali bolji standard poljoprivrednih proizvođača kroz afirmaciju poljoprivrednih proizvoda i nekih drugih usluga.  Cilj ovog Programa u konačnici su razvijena, uspješna konkurentna obiteljska poljoprivredna gospodarstva. |
| **OBRAZLOŽENJE PROGRAMA:** | Znanstveno stručna suradnja s Visokim učilištima u cilju razvoja poljoprivrede i promocije poljoprivrednih proizvoda naše Županije, a sve u cilju koristi poljoprivrednog stanovništva Sisačko-moslavačke županije.  „Zaštita izvornosti Banskog meda“- Pčelarska udruga „Petrinja“ pokrenula je inicijativu o zaštiti izvornosti Banskog kestenovog meda koji je zbog geografskih specifičnosti jedinstven na našem tržištu.  Postupak traje dvije godine, a provodi ga Agronomski fakultet u Zagrebu. Ukupna vrijednost Projekta iznosi 147.080,00 kuna.  U prvoj godini Projekta, 2020. godini isplaćen je iznos od 39.540,00 kuna. Uslijed katastrofalnog potresa 2020. godine Projekt je nakratko prekinut te opet nastavljen u 2022. godini za što je potrebno izdvojiti 107.540,00 kuna. Za provedbu aktivnosti Znanstveno stručna suradnja u 2022. godini planirana su sredstva u iznosu od 100.000,00 kn, a ista se povećavaju na 108.000,00 kn za troškove u postupku zaštite izvornosti Banskog meda. |
| **AKTIVNOST:** | Izgradnja i održavanje vodno gospodarskih objekata u SMŽ |
| **POZICIJA** | 2550-01 Intelektualne i osobne usluge  **40.000,00 kuna** |
| **POZICIJA** | 2551-02 Otkup zemljišta-sustav navodnjavanja  **0,00 kuna** |
| **POZICIJA:** | 2551-03 Intelektualne i osobne usluge **45.000,00 kuna** |
| **CILJ PROGRAMA:** | Cilj Programa i Aktivnosti su u konačnici razvijena, uspješna i konkurentna obiteljska poljoprivredna gospodarstva zahvaljujući završenom i u rad puštenom Sustavu javnog navodnjavanja Velika Ludina. |
| **OPIS/CILJ PROGRAMA:** | Nastavak aktivnosti po projektu Sustav javnog navodnjavanja Velika Ludina, površine 453 ha, sukladno Planu navodnjavanja Sisačko-moslavačke županije:  -Završetak izrade detaljne projektne dokumentacije Sustava javnog navodnjavanja Velika Ludina i novelacije Studije izvodljivosti,  -Monitoring raspoloživih količina vode ( protok i vodostaj) na potoku Ludinica za potrebe projektiranja Sustava javnog navodnjavanja Velika Ludina,  -Rješavanje imovinsko pravnih odnosa kroz plaćanje troškova sudskih vještaka za procjenu vrijednosti i otkup zemljišta za buduću akumulaciju i branu.  Pozicija 2550-01 -Intelektualne i osobne usluge - u II izmjenama i dopunama proračuna planirana sredstva se smanjuju s 75.000,00 kuna na 40.000,00 kuna s obzirom na broj pristiglih računa na ime troškova sudskih vještaka za procjenu vrijednosti poljoprivrednog zemljišta.  S obzirom da u 2022. godini nije planiran otkup zemljišta za buduću akumulaciju i branu, iznos sredstava na poziciji R2551-02 Otkup zemljišta – sustav navodnjavanja je sveden sa 100.000,00 kuna na 0,00 kuna.  Na poziciji 2551-03 Intelektualne i osobne usluge iznos se mijenja sa 100.000,00 kuna na 45.000,00 kuna iz razloga što je od prodaje dionica u 2022. g uprihodovan iznos od 45.000,00 kuna (manji od očekivanog) koji se odnosi na ovaj UO. |
| **KAPITALNI PROJEKT K10001** | **Ulaganje u objekte – potres**  **40.000.000,00 kuna** |
| **POZICIJA** | 4661 Obnova vatrogasnih domova  **40.000.000,00 kuna** |
| **CILJ PROGRAMA:** | Obnova objekata javnih vatrogasnih postrojbi i dobrovoljnih vatrogasnih društava stradalih u potresu na području SMŽ. |
| **OBRAZLOŽENJE PROGRAMA:** | Program će se realizirati putem Javnog poziva Sisačko-moslavačke županije za provedbu kojeg je osigurano ukupno 40.000,000 kn (5.308.912, 33 EUR) temeljem Ugovora o dodjeli sredstava za pomoć Sisačko-moslavačkoj županiji zaključenog između Ministarstva prostornog uređenja, graditeljstva i državne imovine i Sisačko-moslavačke županije.  Obnovom objekata javnih vatrogasnih postrojbi i dobrovoljnih vatrogasnih društava koji su stradali u potresu na području Sisačko-moslavačke županije pridonijeti će kvalitetnijem funkcioniranju ovih žurnih službi u kriznim situacijama u kojima djeluju. Iz tog razloga je otvorena nova pozicija 4661 Obnova vatrogasnih domova u iznosu od 40.000.000,00 kuna. |
| **NAZIV PROGRAMA:** | **Razvoj slatkovodnog ribarstva**  **5.000,00 kuna** |
| **AKTIVNOST** : | Subvencija korisnicima povlastica ribolovne zone na području  SMŽ S1-A i S1-B |
| **POZICIJA:** | **2546-02 Subvencije poljoprivrednicima i obrtnicima**  **5.000,00 kuna** |
| **CILJ PROGRAMA:** | Sufinanciranje nabave i označavanja ribolovnih alata korisnicima povlastica ribolovnog područja za slatkovodno ribarstvo Sisačko-moslavačke županije ribolovnih zona S1 - A i S1 - B. |
| **OBRAZLOŽENJE PROGRAMA:** | Sukladno Zakonu o slatkovodnom ribarstvu, Pravilniku o gospodarskom ribolovu u slatkovodnom ribarstvu i Pravilniku o granicama i površini ribolovnih područja i zona za slatkovodni ribolov te o dopuštenosti i ograničenjima ribolova županija od travnja tekuće godine raspolaže i gospodari s dvije ribolovne zone unutar SMŽ (ribolovna zona S1-A sedam povlastica i S1-B sedam povlastica). Slijedom navedenog potrebno je otvoriti gore navedenu Poziciju na kojoj bi bili prihodi od korištenja povlastica. Tako ostvareni prihodi koristili bi se za sufinanciranje nabave ribolovnog alata i njegova označavanja sukladno Pravilniku o gospodarskom ribolovu u slatkovodnom ribarstvu.  Izmjena proračuna se odnosi na uplatu sredstava za korištenje ribolovnih područja iz 2021. godine koje su greškom bila uplaćena u proračun Brodsko-posavske županije. |
| **NAZIV PROGRAMA:** | **Promocija i promidžba proizvoda i područja**  **8.275,00** |
| **AKTIVNOST** : | Manifestacija Županov pehar  **0,00 kuna** |
| **POZICIJA:** | **2554-01 Ostale usluge promidžbe manifestacije Županov pehar**  **8.275,00 kuna** |
| **CILJ PROGRAMA:** | Podizanje svijesti stanovništava o kvaliteti autohtonih proizvoda i drugih poljoprivrednih proizvoda Sisačko-moslavačke županije, promicanje Sisačko-moslavačke županije kako u RH tako i u EU.  Bolja organizacija poljoprivrednih proizvođača u svrhu kvalitetnijeg izlaska na tržište, ostvarivanje većeg profita i turističke ponude. |
| **OBRAZLOŽENJE PROGRAMA:** | Upravni odjel za poljoprivredu, ruralni razvoj, zaštitu okoliša i prirode u suradnji s udrugama vinogradara i vinara Sisačko-moslavačke županije organizira izbor i dodjelu Županovog pehara.  U 2022. godini na toj poziciji bilo je predviđeno 20.000,00 kn, budući da u 2022. godini nije bilo ove manifestacije iznos je umanjen na 8.275,00 kn koliko je iznosio trošak za istu manifestaciju u 2019. godini budući je račun na ime duga naknadno došao i naknadno plaćen. |
| **NAZIV PROGRAMA:** | **Kontrola populacije napuštenih pasa na području SMŽ**  **0,00 kuna** |
| **AKTIVNOST** : | Medijske akcije za udomljavanje pasa iz skloništa |
| **POZICIJA:** | **3699-01 Poticanje zaštite životinja kroz edukaciju stanovništva**  **0,00 kuna** |
| **CILJ PROGRAMA:** | Program se donosi sa svrhom utjecanja na uzroke problema i smanjenja nastanka populacije neželjenih i napuštenih pasa te poboljšanja odgovornog držanja pasa kao kućnih ljubimaca. |
| **OBRAZLOŽENJE PROGRAMA:** | Upravni odjel za poljoprivredu, ruralni razvoj, zaštitu okoliša i prirode u suradnji s udrugama za zaštitu životinja provodi edukaciju stanovništva o zaštiti i dobrobiti životinja.  Za provedbu aktivnosti Medijske akcije za udomljavanje pasa iz skloništa u 2022. godini planirana su sredstva u iznosu od 10.000,00 kuna, a u II. Izmjenama i dopunama proračuna navedena sredstva na Poziciji 3699-01 se smanjuju na iznos od 0,00 kuna budući smo u 2022. godini realizirali ovaj Program bez utroška sredstava. |
| **NAZIV PROGRAMA:** | **Izvorište Prezdan**  **0,00 kuna** |
| **AKTIVNOST** : | Provedba mjera sanacije unutar zona sanitarne zaštite izvorišta Prezdan |
| **POZICIJA:** | **3868-01 Sufinanciranje Programa mjera sanacije unutar zona sanitarne zaštite izvorišta Prezdan**  **0,00 kuna** |
| **CILJ PROGRAMA:** | Županijska skupština Sisačko-moslavačke županije na 19. sjednici održanoj 30. travnja 2020. godine donijela je Odluku o usvajanju Programa mjera sanacije unutar zona sanitarne zaštite izvorišta Prezdan za postojeće građevine i postojeće djelatnosti, grad Glina i općina Gvozd, KLASA: 325-01/20-01/04, URBROJ: 2176/01-01-20-6.  Provedba mjera sanacija unutar zona sanitarne zaštite izvorišta Prezdan:  - Na prometnicama koje prolaze kroz IV. zonu postaviti obavijesne znakove o prolasku kroz IV. vodozaštitnu zonu izvorišta Prezdan  - Na prometnicama koje prolaze kroz III. zonu postaviti obavijesne znakove o prolasku kroz III. vodozaštitnu zonu izvorišta Prezdan  - Na prometnicama koje prolaze kroz II. zonu postaviti obavijesne znakove o prolasku kroz II. vodozaštitnu zonu izvorišta Prezdan  - Na prometnicama koje prolaze kroz I. zonu postaviti obavijesne znakove o prolasku kroz I. vodozaštitnu zonu izvorišta Prezdan  - Popraviti/postaviti žičanu ogradu oko I. vodozaštitne zone izvorišta Prezdan  - Postojeći agregat na području I. vodozaštitne/sanitarne zone izvorišta Prezdan, opskrba gorivom  -Izdavati tiskane edukacijske materijale i/li organizirati terenska izlaganja stanovništvu o mjerama zabrane i mjerama zaštite koje se provode na području zona zaštite izvorišta  - Izdavati tiskane edukacijske materijale o ekološkoj proizvodnji te provoditi usmenu edukaciju i informiranje poljoprivrednika s poljoprivrednim parcelama unutar II. zone zaštite izvorišta o dobroj poljoprivrednoj praksi o mogućnostima prelaza na ekološku poljoprivredu te o financijskim potporama prelaska na ekološku poljoprivredu ili za održavanje postojeće ekološke poljoprivrede |
| **OBRAZLOŽENJE PROGRAMA:** | Budući po navedenom Programu u 2022. godini nije bilo potraživanja Pozicija 3868-01 se sa 3.500,00 kn svodi na 0,00 kuna. |
| **ODSJEK ZA RURALNI RAZVOJ I TURIZAM** | |
| **NAZIV PROGRAMA:**  **Razvoj turizma**  **100.000,00 kuna** | |
| **AKTIVNOST** : | Poticanje razvoja turističke ponude |
| **POZICIJA:** | **2606-02 poticanje prerade i plasmana lokalnih proizvoda – Kupujmo lokalno**  **0,00 kuna** |
| **AKTIVNOST** : | Poticanje selektivnih oblika turizma |
| **POZICIJA:** | **2609-2 Sufinanciranje razvojnih projekata u turizmu na području SMŽ**  **0,00 kuna** |
| **CILJ PROGRAMA:** | Cilj provedbe ovog Programa je doprinos aktiviranju turističkih potencijala koji postoje u Sisačko-moslavačkoj županiji u svrhu jačanja konkurentnosti cjelokupne turističke ponude Sisačko-moslavačke županije te jačanja njezine prepoznatljivosti na turističkom tržištu kako bi se od turizma kao gospodarske grane ostvarivali što veći gospodarski efekti. |
| **OBRAZLOŽENJE PROGRAMA:** | Poticanje prerade i plasmana lokalnih proizvoda – Kupujmo lokalno, članarina je plaćena s pozicije 2538-2 – članstvo u poljoprivrednoj zadruzi SMŽ. Iz tog razloga pozicija 2606-02 iznosi 0,00 kuna umjesto 75.000,00 kuna.  Prema najavama Ministarstva turizma i sporta u 2022. godini trebao je biti raspisan natječaj za cikloturizam, kako natječaj nije objavljen pozicija 2609-2 iznosi 0,00 umjesto 283.600,00. kuna. |

|  |  |
| --- | --- |
| **ODSJEK ZA ZAŠTITU OKOLIŠA I PRIRODE** | |
| **NAZIV PROGRAMA:** | **Zaštita okoliša i prirode** |
| **CILJ PROGRAMA:** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera. |
| **OBRAZLOŽENJE PROGRAMA:** | Temeljem zakonskih propisa iz područja zaštite okoliša i prirode, te obveza koje proizlaze iz istih, a imajući u vidu potrebu i obvezu uključivanja javnosti pri odlučivanju o pitanjima zaštite i očuvanja okoliša i prirode, Program zaštite okoliša i prirode se provodi kroz dvije podaktivnosti i to: Izrada dokumenata zaštite okoliša i prirode i Praćenje stanja okoliša i prirode. |
| **AKTIVNOST** : | **Izrada dokumenata zaštite okoliša i prirode** |
|  | Za provedbu aktivnosti Izrada dokumenata zaštite okoliša i prirode u 2022. godini planirana su sredstva u iznosu od 605.000,00 kn, a ista se smanjuju na 66.200,00 kn i to za:  ***Stručne podloge i izrada dokumenata zaštite prirode*** – sredstva u iznosu 200.000,00 kn planirana su za završetak postupka zaštite Zrinske gore sukladno Zakonu o zaštiti prirode i donošenje Odluke o proglašenju, no od Fonda za zaštitu okoliša i energetsku učinkovitost je zatražena pomoć u financiranju potrebne geodetske podloge navedenog područja, te je ugovor o sufinanciranju potpisan na kraju kolovoza. Iznos sredstava sufinanciranja Fonda je 198.500,00 kn te će početkom 2023. biti proveden postupak nabave za izradu geodetske podloge zbog čega je II. izmjenama i dopunama proračuna novoplanirani iznos 0,00;  *I****zrada dokumenata zaštite okoliša*** – sukladno Zakonu o zaštiti okoliša („Narodne novine“, broj 80/13, 153/13, 78/15, 12/18, 118/18) sredstva u iznosu 200.000,00 kn planirana su za izradu Programa zaštite okoliša SMŽ, no od FZOEU su na Javnom pozivu za neposredno sufinanciranje radnih podloga za izradu Programa ublažavanja, prilagodbe klimatskim promjenama i zaštite ozonskog sloja koji je dio programa zaštite okoliša, ostvarena sredstva sufinanciranja od 23.900,00 kn pa se planirani iznos smanjuje na 60.000,00 kn koji je dostatan za podmirenje troška izrade radne podloge, a izrada Programa se planira provesti u 2023. godini. Sukladno Zakonu o gospodarenju otpadom („Narodne novine“, broj 84/21) županija je obveznik izrade Plana gospodarenja otpadom sukladno članku 173. do 1. siječnja 2024. godine zbog čega je II. izmjenama i dopunama proračuna novoplanirani iznos 0,00;  ***Troškovi provedbe javnih uvida i rasprava*** – sukladno zakonskoj obvezi propisanoj Zakonom o zaštiti okoliša i Uredbom o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08) u postupku donošenja i izrade dokumenata zaštite okoliša i prirode provode se postupci uvida i rasprava o kojima se obavezno obavještava javnost, te su na ovoj stavci planirani troškovi za provedbu istih (objavu rasprava i uvida u dnevnom tisku, naknada članovima povjerenstva u postupcima sukladno Zakonu o zaštiti okoliša), planirana sredstva u iznosu 5.000,00 kn se povećavaju na 6.200,00 kn za troškove u postupku procjene utjecaja na okoliš „Zaštita od  poplave naselja Kraljeva Velika“. |
| **AKTIVNOST** : | **Praćenje stanja okoliša i prirode** |
|  | Za provedbu podaktivnosti Praćenje stanja okoliša i prirode u 2022. godini su planirana sredstva od 1.580.184,73 kn, koja se prema programima rada i donesenim izmjenama proračuna na skupštinama trgovačkih društava Kodos d.o.o. i RCGO Šagulje d.o.o. smanjuju na 340.864,40 kn i to za:  Subvenciju trgovačkom društvu Kodos d.o.o. 71.138,20 kn i  Subvencija RCGO Šagulje d.o.o. 269.726,20 kn. |
| **NAZIV PROGRAMA:** | **Zaštita stanovništva** |
| **CILJ PROGRAMA:** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Posebni cilj:   * Povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica * Povećanje spremnosti i osiguranje preduvjeta za svrhovito djelovanje operativnih snaga civilne zaštite (npr. ronilačkog kluba) * Osiguranje rada stožera civilne zaštite * Povećanje spremnosti i opremljenosti HGSS-a * Edukacija službenika i osiguranje zaštite na radu |
| **OBRAZLOŽENJE PROGRAMA:** | Ovim programom se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite. Program obuhvaća sljedeće aktivnosti i to:   * zaštita od požara * razvoj civilne zaštite * oprema za civilnu zaštitu * zaštita na radu   Za navedene aktivnosti planirana su sredstva u ukupnom iznosu 943.000,00 kn. II. izmjenama i dopunama proračuna navedena sredstva se smanjuju na novoplanirani iznos od 886.000,00 kn. |
| **AKTIVNOST** : | **Oprema za civilnu zaštitu** |
|  | Za provedbu aktivnosti Oprema za civilnu zaštitu u 2022. godini planirana su sredstva u ukupnom iznosu 120.000,00 kn, a II. izmjenama i dopunama proračuna navedena sredstva se smanjuju i to za: M*aterijal za higijenske potrebe* od 10.000,00 kn na 0,00 kn, sredstva za *Usluge tekućeg i investicijskog održavanja opreme CZ* se povećavaju sa planiranih 20.000,00 na iznos od 22.000,00 kn, a stavka *Izrada dokumenata CZ* s planiranih 50.000,00 kn ostaje nepromijenjena dok se stavka *Oprema za civilnu zaštitu* s 40.000,00 smanjuje na 10.000,00 kn budući se procjenjuje da su navedena sredstva dostatna za podmirenje troškova do kraja 2022. godine. |
| **AKTIVNOST** : | **Zaštita na radu** |
|  | Za provedbu aktivnosti Zaštita na radu planirana su sredstva u ukupnom iznosu od 30.000,00 kn za troškove redovnog održavanja vatrogasnih aparata i ostale opreme koje se sukladno članku 41. stavak 5. Zakona o zaštiti od požara („Narodne novine“, broj 92/10, 114/22) i Pravilnika o vatrogasnim aparatima („Narodne novine“, broj 101/11, 74/13) obavezno provodi jednom godišnje (servis i pregled vatrogasnih aparata). Navedena sredstva se smanjuju na 11.000,00 kn jer se procjenjuju dostatnima za podmirenje navedenih troškova u 2022. godini. |

|  |  |
| --- | --- |
| **JU ZA UPRAVLJANJE ZAŠTIĆENIM DIJELOVIMA PRIRODE SMŽ** | |
| **STAVKA PRORAČUNA** | **OBRAZLOŽENJE ZA IZMJENU (rebalans)** |
| **R2715** | Sredstva planirana u iznosu od 974.000,00 kn za plaće za redovan rad se smanjuju na 620.000,00 kn , jer se smatra da će ista biti dostatna do kraja 2022. godine. |
| **R2717** | Sredstva planirana u iznosu od 250.000,00 kn za doprinose za obvezno zdravstveno osiguranje se smanjuju na 100.000,00 kn , jer se smatra da će ista biti dostatna do kraja 2022. godine. |
| **R2719** | Sredstva planirana u iznosu od 5.000,00 kn se povećavaju na 5.800,00 kn jer ista neće biti dostatna za potrebe izvršavanja obveze isplate službenih putovanja. |
| **R2720** | Sredstva planirana u iznosu od 65.000,00 kn za naknade za prijevoz, za rad na terenu i odvojeni život se smanjuju na 40.000,00 kn , jer se smatra da će ista biti dostatna do kraja 2022. godine. |
| **R2723** | Sredstva planirana u iznosu od 30.0000, kn za energiju se povećavaju na 42.000.00 kn jer ista neće biti dostatna za potrebe rada ustanove do kraja 2022. godine za potrebe održavanja centra NATURA SMŽ |
| **R2725** | Sredstva planirana u iznosu od 8.0000, kn za sitni inventar se povećavaju na 9.000.00 kn jer ista neće biti dostatna za potrebe rada ustanove do kraja 2022. godine za nabavu sitnog inventara za potrebe održavanja centra NATURA SMŽ |
| **R2728** | Sredstva planirana u iznosu od 8.0000, kn za usluge inv. održavanja se povećavaju na 23.000.00 kn jer ista neće biti dostatna za potrebe rada ustanove do kraja 2022. godine te za potrebe usluga održavanja centra NATURA SMŽ – košnja trave i čišćenje |
| **R2730** | Sredstva planirana u iznosu od 30.000,00 kn za zakupninu i najamninu se smanjuju na 22.000 kn , jer se smatra da će ista biti dostatna do kraja 2022. godine. |
| **R2731** | Sredstva planirana u iznosu od 30.000,00 kn za intelektualne usluge se povećavaju na 50.000,00 kn , jer se smatra da ista neće biti dostatna do kraja 2022. godine za potrebe obveza ustanove prema ugovorima – knjigovodstvo, zaštita na radu i CIS |
| **R2733** | Sredstva planirana u iznosu od 4.000 kn za ostale usluge se povećavaju na 6.000,00 kn , jer ista neće biti dostatna do kraja 2022. godine. |
| **R2739 - 01** | Sredstva planirana u iznosu od 60.000,00 kn za naknade građanima u novcu se smanjuju na 47.000,00 kn , jer se smatra da će ista biti dostatna do kraja 2022. godine za provedbu projekta „ Zaštita i očuvanje bijele rode“ |
| **R2740** | Sredstva planirana u iznosu od 10.000,00 kn za intelektualne usluge Aktivnost Zaštita i promocija prirodnih vrijednosti se smanjuju na 7.000.00 kn , jer se smatra da će ista biti dostatna do kraja 2022. godine za provedbu aktivnosti. |
| **R2741** | Sredstva planirana u iznosu od 10.000 kn za ostale usluge se smanjuju na 0,00 kn , jer se smatra da neće biti planiranih aktivnosti po projektima do kraja 2022. godine. |
| **R2745** | Sredstva planirana u iznosu od 50.000 kn za intelektualne usluge se smanjuju na 0,00 kn , jer se smatra da neće biti planiranih aktivnosti po projektima do kraja 2022. godine |
| **R2745 -01** | Sredstva planirana u iznosu od 60.000,00 kn za naknade građanima u novcu se smanjuju na 47.000,00 kn , jer se smatra da će ista biti dostatna do kraja 2022. godine za projekt „Zaštita i očuvanje bijele rode“ |
| **R2745-02** | Sredstva planirana u iznosu od 50.000,00 kn za ostale usluge se smanjuju na 0,00 kn jer neće biti provođenja aktivnosti do kraja 2022. godine |
| **R3023 -01** | Sredstva planirana u iznosu od 1.000,00 kn za plaće za projekt „Održivi reg.raz.uklj.prir.bašt. – NATURA SMŽ se povećava na 2.000,00 kn jer planirani iznos neće biti dostatan do kraja 2022. godine |
| **R3033** | Sredstva planirana u iznosu od 3.000,00 kn za plaće za projekt „Održivi reg.raz.uklj.prir.bašt. – NATURA SMŽ se povećava na 7.000,00 kn jer planirani iznos neće biti dostatan do kraja 2022. godine |
| **R3037** | Sredstva planirana u iznosu od 15.000,00 kn za intelektualne usluge za projekt „Održivi reg.raz.uklj.prir.bašt. – NATURA SMŽ se povećava na 19.000,00 kn jer planirani iznos neće biti dostatan do kraja 2022. godine za provedbu aktivnosti po projektu. |
| **R3040-02** | Sredstva planirana u iznosu od 103.000,00 kn za sitni inventar za projekt poučna staza „Život šume“ se smanjuju na 56.000,00 jer će ista biti dostatna za nabave sitnog inventara iz projekta |
| **R3040-03** | Sredstva planirana u iznosu od 98.000,00 kn za poslovne objekte za projekt poučna staza „Život šume“ se povećavaju na 115.000,00 kn jer će ista biti dostatna za izgradnju nadstrešnica iz projekta |
| **R3040-05** | Otvara se nova stavka u iznosu od 12.000,00 kn za potrebe aktivnosti iz projekta poučna staza „Život šume“ |

Ravnateljica: Dragica Vugić, dipl. ing. biol., v.r.